  Виталий Пронин Ӵуказе Удмурт кун филармонилэн сценаез вылын Россиысь тодмо пианистъёс А. Гиндин но Б. Березовский дуэтэн шудозы. Соос усьтозы 57-тӥзэ «П. Чайковскийлэн дор палъёсаз» калыккуспо фестивалез.Фестиваль кыстӥськоз 7-тӥ маёзь, йылпумъяськоз Воткинскын бадӟым концертэн. Толэзь ӵоже шаерамы улӥсьёс учкыны быгатозы 200-лэсь уно артистъёсты, 42 концертэз но кылзыны П. Чайковскийлэсь паймымон крезьгурзэ. Удмуртие вуозы быдэс дуннелы тодмо коллективъёс но артистъёс: кылсярысь, Испаниысь гитарист Оскар де Кармен, пианист Филипп Копачевский, скрипач Павел Милюков, Татарстанысь симфонической оркестр, Пермьысь П. Чайковский нимо академической театр. Со возьматоз А. Аданлэсь «Жизель» но П. Чайковскийлэсь «Лебединое озеро» балетъёссэ. Шаерамы вуэм артистъёс но, Удмурт кун филармониысь коллективъёс но фестивальлэн программаез чотын Ижын, Воткинскын, Глазовын но Можгаын концертъёс сётэм сяна, вуылозы Эгра, Дэри, Ува, Глазов ёросысь гуртъёсы но.Галина Семёнова Туспуктэм: naitimp3.com Теги: ПётрЧайковский фестиваль  